Ttemxalafen seg uḥric ɣer wayeḍ ɣef teɣzi n wungal, tsexdem tlata n leṣṣnaf ; amsawal agensay, aniri, d uwadem. Maca win iṭuqten d amsawal agensay, ur yerṣṣa ara deg yiwen waḥric n wungal neɣ ɣer yiwen kan umsawal , imi nufa-d yettbedil seg umsawal ɣer wayeḍ. I wakken ad siwweḍ tmarut taḥkayt-is imeɣriyen tesexdem semmus yimsawalen, acu kan ttemxallafen leṣṣnaf-nsen, am umsawal agensay anda id nufa timsiwal Cabḥa, Nna Ḥǧila, Jeǧǧiga, amsawal aniri nufa-d tamsawalt Cabḥa, amsawal awadem nufa-d Cabḥa, Tajeǧǧigt.